b'\n_START_ARTICLE_\nRed Dutton\n_START_SECTION_\nZasebno \xc5\xbeivljenje\n_START_PARAGRAPH_\nRodil se je v Russellu, Manitoba. Njegov o\xc4\x8de je bil uspe\xc5\xa1en poslovne\xc5\xbe v gradbeni\xc5\xa1kih sferah. Hodil je v St. John\'s College v Winnipegu, a je \xc5\xa1olo pustil in se udele\xc5\xbeil 1. svetovne vojne. Pridru\xc5\xbeil se je lahki pehoti princese Patricije leta 1915. Aprila 1917 ga je \xc5\xa1rapnel zadel v desno nogo in zdravniki so odredili amputacijo. Amputacija je bila prelo\xc5\xbeena, Dutton pa je nogo popolnoma pozdravil, da amputacija ni bila ve\xc4\x8d potrebna._NEWLINE_Po vojni je Dutton odprl svoje podjetje, ki se je ukvarjalo z najemanjem pogodb. Podjetje sprva ni bilo uspe\xc5\xa1no in Dutton je tako vstopil v profesionalni hokej na ledu. Obenem je \xc5\xa1e vedno vodil podjetje, a ga je postavil na stranski tir. Podjetje je zopet obnovil, ko je zapustil mesto predsednika NHL. Njegovo podjetje, imenovano Standard Holdings, je sodelovalo z Regom Jenningsom, bazo je imelo v Calgaryju, kjer je Dutton \xc5\xbeivel do smrti leta 1987. Njegova najstarej\xc5\xa1a sinova Alex in Joe sta umrla med letalskimi operacijami v drugi svetovni vojni, medtem ko je njegov najmlaj\xc5\xa1i sin Norman umrl leta 1973.\n_START_SECTION_\nIgralska kariera\n_START_PARAGRAPH_\nPo odhodu iz vojske je Dutton nogo oja\xc4\x8dal z igranjem za sedem lokalnih hokejskih klubov med sezono 1919/20. Pridru\xc5\xbeil se je Calgary Tigersom v ligi WHL in tam ostal do zatona lige leta 1926. Igral je v enem finalu Stanleyevega pokala v sezoni 1923/24, proti Montreal Canadiensom. Po koncu WHL je podpisal z mo\xc5\xa1tvom Montreal Maroons za 6.000 $ na sezono. Zanje je igral cele \xc5\xa1tiri sezone, nato so ga prevzeli New York Americansi._NEWLINE_Americansi so igrali v dvorani Madison Square Garden, ki so jo imeli v najemu od lastnikov New York Rangersov. \xc4\x8ceprav so Rangerse po golu iz podalj\xc5\xa1ka Lorna Carra premagali v kon\xc4\x8dnici sezone 1937/38, so jih Korporacija Madison Square Garden, newyor\xc5\xa1ki mediji in navija\xc4\x8di vselej imeli za drugorazredno mo\xc5\xa1tvo v primerjavi z Rangersi. Rangersi so Stanleyev pokal osvojili v letih 1928, 1933 in 1940, Americansi so bili temu najbli\xc5\xbeji leta 1938, ko so se prebili v polfinale, kjer so jih odpravili Chicago Black Hawks.\n_START_SECTION_\nHokejski funkcionar\n_START_PARAGRAPH_\nLeta 1935 je Dutton postal trener in direktor Americansov in je pogosto finan\xc4\x8dno podpiral klub z denarnimi posojili lastniku Williamu Dwyerju, razvpitemu tihotapcu in direktorju dirkali\xc5\xa1\xc4\x8da. Ko je NHL nadzor nad mo\xc5\xa1tvom odvzela Dwyerju, je predsednik NHL Frank Calder dovolil Duttonu, da \xc5\xa1e naprej vodi mo\xc5\xa1tvo._NEWLINE_Med drugo svetovno vojno je Korporacija Madison Square Garden uporabila svoje vire in podprla Rangerse, medtem ko je Americanse prakti\xc4\x8dno prezrla. Po sezoni 1941/42 je Dutton oznanil, da bodo Americansi za\xc4\x8dasno prenehali s svojim delovanjem do konca vojne. Medtem so Americansi utrpeli hude finan\xc4\x8dne izgube, veliko igralcev je bilo vpoklicanih v vojsko, prav tako pa so bili prisotni \xc5\xa1e dolgovi iz \xc4\x8dasov kadrovanja Dwyerja. Kljub temu je Dutton verjel, da \xc4\x8de njegovo mo\xc5\xa1tvo zdr\xc5\xbei eno sezono, lahko postane bolj priljubljeno od Rangersov. Izjavil je: "\xc5\xa0e par let in bi izrinili Rangerse z ledu."_NEWLINE_Po smrti Franka Calderja so februarja 1943 Duttona imenovali za predsednika lige NHL. Duttonova naloga je bilo vodenje lige na direkciji podkomiteja Skup\xc5\xa1\xc4\x8dine guvernerjev lige. Naposled so ga leta 1945 prepri\xc4\x8dali, naj ostane na polo\xc5\xbeaju, a je septembra 1946 delo predal svojemu pomo\xc4\x8dniku Clarencu Campbellu, biv\xc5\xa1emu NHL sodniku, ki se je tedaj ravno vrnil iz voja\xc5\xa1ke slu\xc5\xbebe v Evropi in je bil njegov pomo\xc4\x8dnik manj kot en mesec._NEWLINE_Dutton je resno nameraval o\xc5\xbeiviti Americanse in Skup\xc5\xa1\xc4\x8dina guvernerjev NHL mu je dejansko dovolila, da mo\xc5\xa1tvo po vojni obudi v novi dvorani v Brooklynu. Ko je posku\xc5\xa1al ta na\xc4\x8drt izvesti, pa je nasprotovanje iz Madison Square Gardena spro\xc5\xbeilo konec obuditve Americansov. Dutton se je spominjal pogovora o tej temi na vsakoletnem sre\xc4\x8danju NHL junija 1946 s Trentom Fraynom:_NEWLINE_"Tu je ta druga zadeva; mo\xc5\xa1tvo v Brooklynu." No, nato \xc4\x8dista ti\xc5\xa1ina. Kon\xc4\x8dno je rekel Conn Smythe:_NEWLINE__NEWLINE_"Ja, Red, govorili smo o tem."_NEWLINE__NEWLINE_"In?"_NEWLINE__NEWLINE_"Imamo komplikacije."_NEWLINE__NEWLINE_"Kak\xc5\xa1ne?"_NEWLINE__NEWLINE_"Hja, prvi\xc4\x8d, Madison Square Garden \xc5\xbeeli dve doma\xc4\x8di mo\xc5\xa1tvi."_NEWLINE__NEWLINE_"Kaj" sem rekel. "Pa saj sem govoril z ljudmi v Brooklynu. Oni imajo lokacijo in so pripravljeni v dvorano vlo\xc5\xbeiti 7 mio $ takoj, ko jim prenesem vesti od tu."_NEWLINE__NEWLINE_"Ja. No, Garden \xc5\xbeeli dve."_NEWLINE__NEWLINE_Pogledal sem po sobi in nih\xc4\x8de ni zrl vame, razumel sem. "Gospodje," sem rekel guvernerjem, "Svoje mo\xc5\xa1tvo si lahko zataknete v rit." Pobral sem svoje papirje in od\xc5\xa1el._NEWLINE_V trenutku razdra\xc5\xbeenosti je Dutton povedal Rangersom, da v njegovem \xc5\xbeivljenju ne bodo ve\xc4\x8d osvojili Stanleyevega pokala. O tej izjavi se je kasneje pogosto \xc5\xa1alil, kasneje je postala znana kot "Duttonov urok"._NEWLINE_Dutton se je vrnil v svoje podjetje v Calgary in se osredoto\xc4\x8dil na tamkaj\xc5\xa1nji regionalni hokej. Njegovi odnosi z NHL so bili omejeni na opravke Skrbnika Stanleyevega pokala (na tem mestu je nasledil Philipa Danskena Rossa). NHL si je Duttona prizadevala pripeljati nazaj, ko ga je podprla za skrbnika Stanleyevega pokala, in kasneje, ko so ga sprejeli v Hokejski hram slavnih lige NHL. Bili so neuspe\xc5\xa1ni in znano je, da se Dutton ni obiskal nobene NHL tekme do otvoritvene tekme Calgary Flamesov v sezoni 1980/81.'